Ísland í dag - Fékk blóðtappa og ákvað eftir það að láta drauminn rætast Hún átti sér alltaf draum um að opna sína eigin verslun en það gerðist ekki . Tíminn þaut áfram og dagarnir snérust um að koma fjölskyldunni út úr húsi á morgnana , fara í vinnuna , versla í matinn , elda og sjá til þess að krakkarnir lærðu eins og flestir þekkja . Blóðtappi sem hún fékk á Balí varð þó til þess að Katrín Þóra Albertsdóttir gerði sér grein fyrir að tími hennar hér á jörðinni yrði ekki endalaus og mikilvægt væri að sjá ekki eftir neinu . Nú rekur hún verslun með vörum frá Balí .